Baybay Lincoln
Ti Baybay Lincoln ket tibagi ti danum idiay Taaw Artiko, gumay-at daytoy manipud idiay Rawis Columbia, Kanada iti laud aginggana idiay Rawis Morris Jesup, Greenland, iti daya. Ti akin-amianan a patingga ket naipalawag a kas ti linia ti nalatak a sirkulo iti pagbaetan dagiti dua a rangkis. Kaaduana naabungotan daytoy iti yelo ti baybay iti amin a paset ti tawen, ti kapuskolan a yelo ti baybay idiay Taaw Artiko, ken mabalin nga agpuskol iti 15 m (49 ft). Ti kaadalem ti danum ket sumakop imanipud ti 100 m (330 ft) aginggana ti 300 m (980 ft). Ti danum ken yelo manipud iti Baybay Lincoln ket agayus idiay Kanal Robeson, kankanayon nga iti akin-amianan unay a parte ti Lingsat Nares.
Nainaganan ti baybay kenni Robert Todd Lincoln, ti Sekretario ti Gubat ti Estados Unidos, iti ekspedision ti artiko idi 1881–1884 ni Adolphus W. Greely idiay Luek Lady Franklin.[1]
Ti Alert, ti akin-amianan unay nga estasion ti Kanada, ket isu laeng ti matagtagitao a lugar iti aplaya ti Baybay Lincoln.
Ti bagi ti danum iti daya ti Baybay Lincoln (daya ti Rawis Morris Jesup) ket ti Baybay Wandel.
Sakup[urnosen | urnosen ti taudan]
Ipalawag ti Gunglo ti Internasional a Hidrograpiko dagiti patingga ti Bayaby Lincoln a kas dagiti sumaganad:[2]
Iti amianan. Ti Rawis Columbia aginggana idiay Rawis Morris Jesup (Greenland).
Iti abagatan. Ti Rawis Columbia babaen ti Amianan a daya nga aplaya ti Isla Ellesmere aginggana idiay Rawis Sheridan aginggana idiay Rawis Bryant (Greenland) babaen ti Greenland aginggana idiay Rawis Morris Jesup.
Dagiti nagibasaran[urnosen | urnosen ti taudan]
- ^ "Lincoln Sea, a sea in the Arctic Ocean". deepseawaters.com, Phoenix, Arizona. 2012. Naala idi 17 Hulio 2012.
- ^ "Limits of Oceans and Seas, 3rd edition" (PDF). International Hydrographic Organization. 1953. Naiyarkibo manipud iti kasisigud (PDF) idi 2010-10-15. Naala idi 6 Pebrero 2010.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn